L’àrea de comerç es reuneix amb els comerciants i hostalers de Burjassot per a preparar la campanya nadalenca
2025-07-24

Recentment, ha tingut lloc una nova reunió de la regidora de Comerç de l’Ajuntament de Burjassot, Rosa Coca, juntament amb els tècnics de l’àrea de promoció econòmica, amb els comerciants i hostalers del municipi per a planificar la campanya nadalenca.

Des del Consistori s’han reunit amb la Associació de Comerç i Serveis de Burjassot, Empresaris de Burjassot, AHORA Burjassot i CODEMER i, entre tots, han plantejat les accions que es desenvoluparan en les pròximes dates nadalenques per a dinamitzar el comerç local i, al mateix temps, fer que la ciutadania de Burjassot visca aquests dies amb la major de les il·lusions.